Pekingkonvensjonen

Pekingkonvensjonen av 18. oktober 1860 var en tilleggsavtale til  Tianjintraktaten, der fremmedmaktene etter andre opiumskrig påla Kina ytterligere forpliktelser. 

Kina måtte åpne også Tianjins havn for oversjøisk handel, og tillate utenlandske flåteenheter fri fart på sine elver, og tillate sine egne borgere å emigrere på britiske skip. 

Dessuten måtte Kina betale krigsskadeerstatninger på ytterligere 16 millioner liang og dessuten innrømme generell tolfrihet for tekstilimporten. Kina måtte også avstå halvøya Kowloon til den britiske kronkolonien Hongkong.

Deler av Ytre Mandsjuria ble overført til Det russiske rike. Russerne fikk Ussuri kraj, en del av det moderne Primorje, et område som tilsvarer den gamle mandsjuiske provins Øst-Tartaria. 

 Litteratur 
 Jonathan D. Spence: Chinas Weg in die Moderne. München 2001.  ISBN 3-423-30795-1

Kategori:Qing-dynastiets historie
Kategori:Hongkong
Kategori:Tianjin
Kategori:De ulikeverdige traktater
Kategori:Tianjins historie
Kategori:Heilongjiangs historie
Kategori:Traktater av 1860
Kategori:1860-årene i Kina